# História riadenia zväzu za obdobie od roku 1993 do2003

Rok 1992 bol posledným rokom spoločného štátu Čechov a Slovákov. Rozdelenie ČSFR na dva samostatné štáty bolo podnetom k vytvoreniu samostatných športových zväzov rýchlostných kanoistov a vodných slalomárov a zjazdárov. V tomto roku sme už jarné zasadnutia sekcie vodného slalomu a zjazdu vtedajšieho zväzu kanoistiky (SZK) rozhodlo osamostatniť od SZK a vytvoriť športový zväz. Vtedajší podpredseda SZK a predseda slalomovej sekcie Dušan Obuch pripravil spolu s ďalšími členmi predsedníctva SZK rozdelenie zväzu na dva samostatné zväzy a to Slovenský zväz rýchlostnej kanoistiky (SZRK) a Slovenský zväz vodného slalomu a zjazdu .(Slovenskej kanoistickej asociácie ). Samotné rozdelenie sa uskutočnilo na poslednom zasadnutí SZK dňa 14.11.1992 v Bratislave. Súčasne s týmto zasadnutím sa uskutočnilo aj ustanovujúce zasadnutie SZ VSZ . Na tomto zasadnutí bol za predsedu zväzu zvolený Tibor Sýkora. Ďalšími členmi predsedníctva sa stali **Anton Čižnárik, Ján Kvašňovský, Peter Mráz, Dušan Kollár, Ján Dojčan, Ján Stachera,** kontrolórom účtov sa stal **Jozef Šoška.** Koncom roku 1992 rozhodlo predsedníctvo zväzu o zriadení sekretariátu zväzu. Prvým sekretárom zväzu sa stal **Ján Dojčan.** Oba novovzniknuté zväzy sa dohodli na utvorení spoločnej Slovenskej kanoistickej asociácie (SKA), ktorá mala za úlohu reprezentovať slovenských kanoistov na medzinárodnom poli. Prvým prezidentom SKA sa stal člen slalomovej časti **Ondrej Cibák**. V roku 1996 rozšíril vedenie zväzu  **Pavol Petríček.**

V prvom funkčnom období zhodným s olympijským cyklom si vedenie zväzu dalo za úlohu zviditeľniť Slovensko na medzinárodnom poli, vybudovať sekretariát zväzu, začať systematicky pracovať na zvyšovaní kvality športovcov, hľadať možnosti na výstavbu novej slalomovej trate. Tieto úlohy sa postupne začali napĺňať. Už na MS v slalome a zjazde v talianskom Merane (1993) sa predstavil nový člen ICF Slovenská republika. Po vstupe SR do Európskej kanoistickej asociácie v roku 1994 sa predstavili liptovsko-mikulášski organizátori na prvých Majstrovstvách Európy juniorov vo vodnom slalome. Úspech bol aj v oblasti výstavby slalomových tratí, keď sa podarilo začleniť výstavbu areálu vodných športov do plánu výstavby Vodného diela Gabčíkovo – Čunovo. Na tomto úspechu sa výrazným spôsobom podieľal Ondrej Cibák poradca a koordinátor Ján Dojčan.

 V druhom funkčnom období v rokoch 1997 – 2000 pokračoval na poste predsedu zväzu **Tibor Sýkora.** Ďalšími členmi boli **Jozef Šoška, Anton Čižmárik, Jozef Stanovský, Ján Kvašňovský, Zdeno Kus, Ján Piaček, Ján Stachera, Pavol Petríček,** kontrolórom účtov sa stal **Peter Mráz.**  V tomto období sa po viacerých úspešných vystúpeniach našich športovcov na medzinárodných podujatiach podarilo presadiť aj v domácej športovej diplomacii. V roku 1997 sa stal členom VV SOV generálny sekretár zväzu Ján Dojčan. V tom istom roku sa uskutočnila výmena na poste prezidenta zväzu, keď Tibora Sýkoru vystriedal Ivan Čierny . Tibor Sýkora pokračoval ako viceprezident a čestný prezident. Následne bol zaznamenaný zvýšený počet vodných slalomárov a zjazdárov v strediskách vrcholového športu . Spojenie Dukly Banská Bystrica a KTK L. Mikuláš prinieslo ďalší rozvoj vodného slalomu na Liptove i skvalitnenie slalomárskej špičky. Treba poďakovať veliteľovi ASVŠ Dukla Banská Bystrica. Ďalšou snahou bolo vytváranie podmienok pre výstavbu nových slalomových tratí v Žiline , Košiciach a vo Zvolene, ktorú koordinoval Jozef Stanovský.

 V roku 1997 boli organizované prvé preteky Svetového pohára vo vodnom slalome v Čunove. O rok neskôr bol v L. Mikuláši Svetový pohár v slalome a v roku 2000 aj Akademické MS. V Čunove sa do konca olympijského cyklu uskutočnili ešte ďalšie podujatia SP a v roku 2000 aj MSJ.

 Tretie funkčné obdobie sa začalo v roku 2001 po úspešnom vystúpení vodných slalomárov na OH 2000 v Sydney. Pribudol nový členský lub ŠKP Bratislava. Valné zhromaždenie zväzu vo februári 2001 zvolilo úplne nový VV. Prezidentom zväzu sa stal **Anton Zerer.** Ďalšími členmi VV boli zvolení  **Ivan Cibák, Rudolf Forrai, Alexander Slafkovský, Gabriela Hochschornerová, Ján Piaček, Jozef Šoška, Ján Kvašňovský a**predsedom kontrolnej komisie **Martin Stanovský.**  Za čestného prezidenta bol schválený **Ivan Čierny.**  Krátko po Valnom zhromaždení bol do VV kooptovaný  **Richard Galovič.**  Prezidentom Slovenskej kanoistickej asociácie sa stal **Tibor Sýkora .**

 V novom funkčnom období bol vymenovaný zástupca zväzu v SOV. Novou členkou pléna SOV sa stala Gabriela Hochschornerová. Od počiatku tohto obdobia viazla spolupráca medzi generálnym sekretárom a prezidentom zväzu, ktorý sa napokon začiatkom roku 2002 vzdal svojej funkcie. Valné zhromaždenie zväzu a jar 2002 akceptovalo odstúpenie A Zerera z postu prezidenta zväzu , prijalo nový názov zväzu nový znak a nové Stanovy. Svojej funkcie sa vzdala aj G. Hochschornerová . Vedením zväzu bol do mimoriadneho VZ v máji 2002 bol poverený Richard Galovič. Na májovom zasadnutí VZ SZKDV sa stal novým prezidentom zväzu **Ivan Cibák,** ktorý súčasne vystriedal v pléne SOV G. Hochschornerovú. VZ doplnilo do VV **A. Čižmárika a S. Škantára**. Ďalšie obdobie činnosti VV bolo poznačené predchádzajúcimi neustálymi zmanami a petrvávajúcou nekoncepčnou prácou. Koncom roku 2002 abdikoval na svoju funkciu J. Šoška a vo februári 2003 aj S. Škantár. Významnú úlohu v tomto období zohral R. Galovič vo funkcii predsedu marketingovej komisie . Jeho zásluhou získal zväz generálneho reklamného partnera na obdobie niekoľkých rokov. Významne sa zvýšila propagácia zväzu a jeho činnosti V roku 2003 bola do prevádzky spustená aj slalomová trať v Žiline najmä zásluhou J. Šošku a ďalších žilinských vodákov.

 V Čunove sa uskutočnili ďalšie významné podujatia – MEJ 2001, ME a ME „23“-2002 a v roku 2003 aj 2 kolá Svetového pohára.